benxh/qysh-me-shqip-scrape-dataset huggingface dataset:
Qysh me përgatitë qofte me susam sipas një recete unike?


				
			Qofte me susam – duan pak kohë për t\’u përgatitur por janë të shijshme dhe të ushqyeshme. Më poshtë po ju sjellim recetën me përbërësit që duhen dhe përgatitjen.
Përbërësit për qofte me susam:

500 g mish të grirë (i përzier)
50 g thërrime buke
50 g djathë
një lugë salcë kosi
hudhër në granula
një lugë çaji mustardë
1 ve, majdanoz
erëza
piper
arrëmyshk
150 g susam
gjalpë dhe qepë.

Përgatitja:
Merrni mishin e grirë dhe shtojini vezën, thërrimet e bukës, pluhurin e djathi, salcën e kosit, majdanozin, hudhrat në granula, mustardën, pakëz arrëmyshk, shtoni erëzat dhe në fund piperin. Përziejini mirë të gjitha derisa të fitoni përgatitjen e përshtatshme për formësim. Nëse ka nevojë për pak trashje, shtojini edhe një lugë gjelle miell që të mund të bëni më lehtasi topthat e qofteve.
Përgatitjen ndajeni në katër pjesë, pastaj formoni qoftet dhe me duar hollojini ose nëse dëshironi lërini në formë topi. Rrotullojini në susam dhe vendosni në një tepsi të veshur me letër për pjekje. Megjithatë, mund ta bëni edhe në një mënyrë tjetër. Pasi t\’i keni pjekur në tepsi, ashtu si janë të ngrohta hidhini në tasin me susam sa kanë ende lëng.
Në secilën qofte vendosni pakëz gjalpë. Për t\’i pjekur në furrë futini në 170 gradë për rreth një orë. Shërbejeni me salcë kosi, në të cilën mund të shtoni pakëz qepë të copëtuar dhe erëza, ose nëse dëshironi bëni një tarator, kos me kastraveca, vaj ulliri, pak kripë dhe hudhra të grira. Kombinim perfekt. Ju bëfshin mirë!
Qysh me pastru furren


				
			Qysh me pastru furren? Sa shpesh e pastroni furrën? Ose më mirë të pyesim, sa llojë detergjentësh i keni ndërruar deri tash për pastrimin e saj. Ju patjetër se duhet të pastroni furrën e sobës.

Sepse aty gatuhet e piqen shumë tava të mira. Ndaj që çdo tavë që gatuani të ruaj aromën e saj. Ne po ju tregojmë një mënyrë se qysh me pastru furren:

Së pari largoni raftin e furrës. Në mënyrë që t’i bëni një pastrim të  thellë vendoseni atë në lavaman të mbushur me ujë të nxehtë dhe disa pika detergjent enësh. Lëreni të qëndrojë aty për deri sa minuta në mënyrë që papastërtitë më të mëdha të shkrihen.
Përgatisni një tretësirë pastruese. Marrim një shishe me spërkatës dhe shtojmë 4 lugë sodë bikarbone dhe e mbushim pjesën tjetër me ujë.
Spërkatni të gjithë hapësirën brenda furrës, duke u fokusuar më shumë në pjesët të cilat ka më shumë njolla. Kujdesuni që të jetë mbuluar e gjithë hapësira.
Lëreni tretësirën të veprojë për të paktën 1 orë. Vetëm në këtë mënyrë do ta ketë efektin e vetë
Largoni ndyrësirat me anën e fortë të sfungjerit të enëve. Fshijeni me sfrungjer të gjithë hapësirën brenda furrës.
Pastroni furrën e sobës edhe një herë me leckë të lagur me uthull dhe ujë. Në fund shpërlajeni edhe raftin e furrës. Thajeni dhe vendoseni në vend. Furra juaj tashmë është e pastër.
Qysh me i ditë ushqimet që luftojnë lodhjen?


				
			A ndiheni shpesh të lodhur edhe pse në përgjithësi gëzoni shëndet të mirë? Nëse po, a e dini ushqimet që luftojnë lodhjen? Mos u shqetësoni sepse lodhja e shpesht ju ndodh shumë njerëzve. Ka shumë faktorë që ndikojnë në mungesën e energjisë në trupin tonë. Ushqimi i parregullt, anemia, mungesa e aktivitetit fizik, mungesa  e vitaminave të caktuar etj.
Ekspertët kanë radhitur disa ushqime që nxisin energjinë, në mënyrë që mund të kaloni ditën pa bërë një sy gjumë.Më poshtë ne po jo sjellim një listë të tyre që rekomandohet t\’i konsumoni më shpesh në mënyrë që të keni më shumë energji.
Ushqimet që luftojnë lodhjen:

Drithërat
Spinaqi
Portokalli
Arra
Fasulja
Avokado
Bananja
Majdanozi

Vërejtje:
Nëse keni mungesë të vazhdueshme të energjisë do të jetë mirë nëse bëni një vizitë rutinore tek mjeku juaj. Aty mund të merrni këshilla më të detajuara për shëndetin tuaj. Mirëpo në përgjithësi ajo që mund të bëni është të tregoni kujdes të shtuar në disa gjëra. Këtu përfshihet: Ushqimi me orarë të rregullt, konsumimi i vitaminave dhe ujit si dhe gjumi i mirë. Konsumoni ushqimet që luftojnë lodhjen. Lodhja juaj padyshim se do të evitohet nëse ju kujdesuni për vetën. Edhe njëherë, gjithmonë duhet të jeni të hapur për një vizitë tek mjeku, nëse është e nevojshme.
Ujevara e Drinit dhe Shpella e Radavcit


				
			Ujevara e drinit dhe Shpella e Radavcit janë vënë nën mbrojtje nga viti 1983, si monumente natyrore me sipërfaqe prej 89.94 ha.
Dy perla të vargmaleve të Bjeshëve të Nemuna janë bukuritë e Burimit dhe të Drinit të Bardhë dhe Shpellës së Radavcit. Shpella dhe Burimi i Drinit të Bardhë gjenden afër fshatit Radavc, rreth 11 km larg qytetit të Pejës, pranë rrugës Pejë-Rozhajë. Kështu që kurdo që të jeni në atë rajon mos e lini pa i parë të dyja këto lokacione! Ujevara e Drinit dhe Shpella e Radavcit do të ja u marrin zemrën!
Madhështia e Ujëvarës së Drinit jau rrëmben zemrën
Kjo ujëvarë ndodhet në pjesën perëndimore të Kosovës. Është e vendosur në malin Zhleb në Bjeshkët e Nemuna në fshatin Radavc, 11 km larg nga qyteti i Pejës. Ujëvara gjendet në burimin e lumit Drini i Bardhë dhe është 25 m (82 ft) e lartë.
Peizazhet malore që rrethojnë ujëvarën dhe e bëjnë atë pikë më tërheqëse turistike në tërë Kosovën. Ujëvara të tjera më të vogla janë në afërsi të zonës.  Ftohtësia dhe bardhësia e ujit që shkumon gjatë rënieve prej shkëmbinjëve mahnitë vizitorët e shumtë. Rreth kësaj ujëvare janë ndërtuar disa restorante që mund t’i vizitoni pasi të keni parë ujëvarën. Ato ofrojnë ushqim tradiconal shqiptar por edhe ushqim deti. Numri i turistëve që vizitojnë këtë bukuri natyrore po rritet nga viti në vit. Jo vetëm turistët e huaj janë të interesuar të shohin atë që Drini i Bardhë ofron por edhe vendorët. Familjarë e grupe të organizuara njerëzish shihen shpesh aty.
Shpella e Radavcit, bukuria e krijuar ndër shekuj
Shpella e Radavcit është një shpellë tipike e burimeve. Formimi i saj është i lidhur me erozionin dhe punën kimike të ujërave nëntokësor të Drinit të Bardhë. Hyrja e shpellës është e orientuar nga veri-lindja me përmasa 2.80 m e lartë dhe 2.20 m e gjerë me një korridor të ngushtë në formë tuneli me gjatësi 2.50 m. Shpella është e ndriçuar nga një dritare natyrore e cila gjendet në pjesën e sipërme të saj.
Hyrja e shpellës gjendet në lartësinë mbidetare prej 578 m. Shpella e Radavcit veçohet edhe në aspektin “arkitektonik” sepse paraqitet si objekt banimi i krijuar nga natyra.  Ajo është një rrjetë i tuneleve, kanaleve e sallave i gdhendur për mrekulli nga forca natyrale e ujit pëtgjatë shekujve. Njoftimin e parë për këtë shpellë e ka dhënë studiuesi J. Petroviç. Ndërsa në anën tjetër arkeologu M. Garashanin e konsideron këtë shpellë si vendgjetje të sigurtë të epokës së paleolitit. Shpella është e një rëndësie të veçantë, pasi që ka indikacione të periudhës së paleolitit, andaj duhet të ketë një trajtim të posaçëm për arsye se në vendin tonë akoma nuk janë konfirmuar gjurmët e kohës së gurit, përkatësisht paleolitit.
Si të hiqni njollat e diellit në fytyrën tuaj me trajtime profesionale?


				
			Ekzistojnë disa trajtime profesionale në dispozicion që mund të largojnë njollat e diellit ose zvogëlojnë ndjeshëm pamjen e tyre. Këto trajtime duhet të kryhen nga një profesionist i trajnuar për kujdesin e lëkurës.
Laser resurfacing 
Gjatë përdorimit të kësaj metode me lazer, një pajisje si shkop i gjatë përdoret për të hequr shtresën e lëkurës së dëmtuar nga dielli. Lëkura e re është atëherë në gjendje të rritet në vendin e saj. Riparimi i fytyrës me lazer mund të zgjasë diku nga 30 minuta deri në dy orë në varësi të sa njolla dielli jeni duke trajtuar. Shërimi zakonisht zgjat diku nga 10 deri në 21 ditë.
Intense pulse light (IPL)
IPL përdor pulset e dritës për të eliminuar njollat e diellit në lëkurë. E bën këtë duke ngrohur dhe shkatërruar melaninën, e cila heq pikat e zbardhura. Një seancë IPL zakonisht zgjat më pak se 30 minuta dhe shkakton pak ose aspak dhimbje. Numri i seancave të nevojshme ndryshon nga personi në person.
Cryotherapy
Cryoterapia heq pikat e diellit dhe lezione të tjera të lëkurës duke i ngrirë ato me një zgjidhje të lëngshme të azotit. Oksidi i azotit mund të përdoret (në vend të azotit të lëngshëm) për trajtimin e njollave sipërfaqësore të errëta, siç janë ato të diellit, sepse nuk është aq agresive dhe ka më pak të ngjarë të shkaktojë flluskë. Cryoterapia zgjat vetëm disa minuta dhe në përgjithësi tolerohet mirë.
Zhveshja kimike e lëkurës
Kjo procedurë përfshin aplikimin e një zgjidhje acide për lëkurën, e cila krijon një plagë të kontrolluar që përfundimisht zhvishet, duke i bërë rrugë lëkurës së re. Zhveshja kimike e lëkurës mund të jetë e dhimbshme dhe të shkaktojë një ndjesi djegieje që zgjat disa minuta, por kjo mund të mjekohet me kompresa të ftohta dhe ilaçe.
Microdermabrasion
Mikrodermabrasion përfshin butësisht heqjen e shtresës më të jashtme të lëkurës tuaj duke përdorur një aplikues të veçantë me element gërryes. E cila ndiqet nga procesi i thithjes për të hequr lëkurën e vdekur. Duhet afërsisht një orë, shkakton pak ose aspak dhimbje dhe nuk kërkon anestezi. Lëkura juaj do të jetë rozë dhe do të ndihet e shtrënguar pas trajtimit, por kjo është vetëm e përkohshme.
Qysh me përgatitë biskota me salcë çokollate?


				
			Qysh me përgatitë biskota me salcë çokollate? A keni provuar ndonjëherë biskota të tilla? Nëse jo, sot do t\’ju sjellim një recetë të thjeshtë që nuk kërkon shumë përbërës të shtrenjtë. 
Përbërësit:

1 gotë sheqer
1 gotë vaj
100 gram gjalpë
1 pecivë
2 lugë kakaon
1 vezë
3 gota miell

Sherbeti:

2 gota sheqer
1 gotë e gjysmë ujë.

Përgatitja:

Fillimisht përgatisim sherbetin. Sepse gurabijat duhet të jenë të ngrohta ndërsa sherbeti i ftohtë, ndaj përgatitet i pari sherbeti.
Marrim gotën e sheqerit dhe të vajit, pecivës dhe vezën e i tazojmë që të shkrij sheqeri mirë. Shtojmë më pas miellin dhe dy lugët e kakaos. I përziejmë dhe përfitojmë një brumë të butë.
Brumin e lëm pak të pushojë dhe me një lugë e dorën tuaj filloni t\’i jepni formë bizkotave.
I vendosim në tepsinë e lyer me gjalpë, për pjekje në sobë në temperaturë 180 gradë celsius për 20-25 minuta.
Pas pjekjës nxjerrim biskotat dhe u derdhim sherbetin e ftohur.
Pasi ta marrin sherbetin shtojmë sosin e gatshëm  të çokollatës dhe ja tek keni biskota me salcë çokollate.

Provojeni dhe jemi të bindur se do t\’ju pëlqejnë pa masë. Shërbejuani miqve apo familjes tuaj me një gotë qumështi.
Qysh me shmangë mungesën e vitaminës D?


				
			Sipas një studimi të bërë, 75% e njerëzve vuajnë nga mungesa e vitaminës D, studim që ka për qëllim të rrisë popullatën botërore në lidhje me rëndësinë e funksionimit normal të organizmit. Simptomat e mungesës së kësaj vitamine nuk janë specifike, gjë që është arsyeja pse shumë njerëz nuk janë të vetëdijshëm se kanë një problem, shpjegon Kris Gunnars, themelues i Authority Nutrition. Problemet shëndetësore të tilla si lodhje imunitet i dobët, dhimbje e muskujve, dhimbje e shpinës apo ndryshim i disponimit tuaj, të gjitha këto mund të jenë një dritë e kuqe alarmuese.
Nëse nuk e rregulloni mënyrën tuaj të të ushqyerit apo futjen e suplementeve, atëherë efektet shëndetësore mund të përkeqësohen edhe më tej duke u bërë problemi kronik. Deficiti i kësaj vitamine mund të kontribuojë në zhvillimin e sëmundjeve të tilla si depresioni, diabeti, kanceri dhe gjendje të ndryshme autoimune. Nëse dyshoni se keni mungesë të vitaminës D, gjëja e parë që duhet të bëni është të përqëndroheni më shumë në natyrën dhe t’i gëzoheni shetitjeve të gjata, sidomos ekspozimit në diell.
90 deri 95% e vitaminës D prodhohet ose sintetizohet gjatë ekspozimit në diell, thotë Kris. Prandaj do të ishte ideale që të rriturit të kalojnë 10-15 minuta në dritën e diellit, apo intervali kohor varet nga rrjedha e individit. Në këtë mund të ndikojnë faktorë të ndryshëm, të tillë si mosha, ngjyra e lëkurës, periudha e ditës dhe vendndodhja gjeografike. Ecni në mëngjes nën rrezet e diellit – është këshilla më e mirë nga Gunnars. Përveç kësaj, dieta e të ushqyerit ka një rol të rëndësishëm në rregullimin e deficitit të vitaminës D. Futja e ushqimeve të caktuara, të tilla si peshku (salmon, ton), qumësht, vezë, drithëra, produkte soje, mund të jenë shumë të rëndësishme.
Qysh me përgatitë paragjellë franceze?


				
			Thuhet se kur keni ngrënë një paragjellë franceze keni ngrënë një nga paragjellat më të mira në botë. Kuzhina franceze shquhet për disa gjëra, e paragjella padyshim se është njëra nga to. Mirëpo a e dini se cilët janë përbërësit e një paragjelle franceze? Pse ajo është kaq unike? Mos u shqetësoni sepse ka ardhur koha t\’i mësoni të gjitha këto. Më poshtë ne ju sjellim recetën e paragjellës franceze. Jo shumë e vështirë për tu gatuar dhe shumë e shijshme për t\’u provuar. Mos hezitoni ta përgatisni!
Përbërësit për paragjellë franceze

200 gram mish i bardhë
1 gotë bizele të zieera
200 gram proshutë
2-3 karota
200 gram majonezë
3 vezë
lëngu i 1 limoni
majdanoz
kripë.

Përgatitja:
Së pari pastrohet mishi dhe perimet. Pastaj të dyja bashkë zihen vetëm me kripë dhe ujë. Pas zierjes, pasi të kullohen, priten në katrorë të vegjël. Mishit i shtohen bizelet dhe proshuta e prerë imët. Në anën tjetër vezët zihen 10 minuta. Kur të jenë gati priten në 12 rrathë. Pastaj pjesët e mbetura copëtohen imët dhe përzihen me masën e mishit.  Në fund, shtohet lëngu i limonit,kripë, majonezë dhe përzihet. Të gjitha këto padyshim se i japin shije recetës. Kjo paragjellë franceze sipas dëshirës mund zbukurohet me majdanoz.
Qysh me udhëtu me fëmijë?


				
			
Për shumë prindër udhëtimet me fëmijë janë një mankth i vërtetë. Por na duhet me udhëtu me fëmijë. Sidomos udhëtimet e gjata. Dihet se gjatë rrugëve të gjata fëmijët lodhen dhe ndonjëherë qajnë, mërziten e ankohen. 
Mirëpo ka shumë rëndësi që të marrim disa masa paraprakisht në mënyrë që udhëtimi jonë të shkojnë më mirë. Ndiqni këta hapa dhe do të udhëtoni më lehtë bashkë me fëmijët tuaj.
1.Nëse keni vendosur të udhëtoni, atëherë nëse është e mundur shmangni udhëtimin gjatë ditës dhe udhëtoni natën, sepse kështu fëmijët do të flenë gjatë shumicës së kohës.
2.Tregoni fëmijëve posa të keni vendosur të udhëtoni, që të dijnë se sa kohë kanë para se të nisen.
3.Mbani fëmijët e zënë dhe lejoni ata të argëtohen me lojëra në telefon, që të humbin kohë dhe të mos mërziten në vend të huaj.
4. Paketoni me vete lodrat e tyre të preferuara në mënyrë që ata të habiten gjatë udhëtimit dhe do të luajnë në vend se të ankohen.
5. Kur niseni me udhëtu me fëmijë mos harroni ujin dhe ushqimin. Merrni mjaftushëm për ta në mënyrë që mos të mos uriten dhe të mos e vërejnë që kanë mungesë shqimimi. Përndryshe ata do të ankohen.
6. Përgatitni fëmijët psiqikisht për këtë udhëtim. Flisni me ta paraprakisht dhe tregoni sa do të zgjasë ky udhëtim. Kësisoj ata do të jenë më të përgatitur për atë që i pret.
Banane të fërguara me çokollatë


				
			A keni provuar ndonjëherë banane të fërguara me çokollatë? Desert i shijshëm, i gatshëm në më pak se 7 minuta! Shpejtë, shijshëm dhe shëndetshëm. Familja juaj do t’a adhuroj.
Përbërësit:
1. Çokollatë e zezë, të paktën 70% ( 70gr çokollatë, është mjaftueshëm për 2-3 banane)
2. Banane, me madhësi mesatare, të pjekura
3. Opsionale: çokollatë e bardhë
4. Nutella, për dekorim shtesë
PËRGATITJA
*Bananet duhet të jenë komplet, bashkë me lëvore, të prera vetëm në mes.

Hapeni pak bananen për të krijuar hapësirë brenda. Copëtoni çokollatën në copa të vogla, aq sa të mund t’i vendosni brenda bananes.
Shtoni çokollatë aq sa dëshironi, por kini kujdes që të mos copëtoni pjesën e poshtme të lëkurës se bananes, ashtu që çokollata të mos pikoj nga shporta e Fritezës PA VAJ.
Fusni bananet e paqëruara, për së gjati në Fritezën PA VAJ, por kini kujdes që të mos prisni lëvoren e poshtme.
Vendosni bananet në shportë, lërini të ngjiten së bashku, por me fillin e çokollatës lart, në mënyrë që të mos thahet.
Vendoseni FRITEZËN PA VAJ në 200 °C dhe fërgoni për 5-7 minuta. Bananet janë gati pasi që lëvorja e tyre të bëhet kafe e errët dhe çokollata të shkrihet terësisht.

BONUS!
Këshilla: Nëse jeni duke fërguar shumë banane menjëherë, mbajini në një tufë (akoma të lidhura me kërcell) pasi ato do të jenë më të qëndrueshme dhe kjo do t’i parandaloj që të përmbysen. Nëse Friteza Delimano PA VAJ është ngrohur paraprakisht, ato mund të bëhen një minutë më heret. Është shumë më mirë të përdorni çokollatë të zezë – me përqindje më të lartë të kakaos, për rezultate më të mira.
Për të përmirësuar këtë recetë të ëmbël, mund të kombinoni çokollatën me gjalpë kikiriku, marshmallows ose përbërës të tjerë të preferuar. Bananet duhet të jenë në temperaturë dhome para përgatitjes. Nëse merrni banane direkt nga frigoriferi ose janë akoma të papjekura, fërgoni ato për 1-2 min shtesë. Pasi të keni mbaruar, lërini të ftohen dhe servoni me shtesa sipas dëshire. Ju bëftë mirë.
Qysh me përgaditë uthull të mollës?


				
			Merren pesë kg mollë të egra (ose edhe të buta) të paspërkatura me kimikate, lahen mirë, priten dhe bluhen me makinë të thjeshtë për bluarjen e mishit. Masa vendosët në enë të emaluar, kavanoz, qelq, etj; dhe mbushet me ujë aq sa ta lagë masën e bluar. Në këtë sasi mund të vendosën edhe 20-50 gramë sheqer i bluar. E tëra mbulohet me garzë dhe vendosët në vend të nxehtë (në dimër), ose në vend me diell, për 20 ditë.
Gjatë kësaj kohe, vetvetiu me nxehjen e masës, përfitohet uthulla e mollës, e cila vendosët në shishë (e kulluar) dhe ruhet në vende të ftohta e të errëta. Por uthulla e mollës mund të përgatitet edhe nga lëkurat e mollës. Për këtë lëvoret e mollëve të qëruara në përpjesëtim 1:1 duhen vendosur në një kavanoz më të madh (1 kg lëvore me 1 litër ujë). Sipër lëvoreve vendosët uji i sheqerosur sipas dëshirës. Kavanozi mbyllet me pece pambuku. Pas 3-4 javëve fitohet uthulla e mollës.
Për infektivët virusale dy lugë uthull molle përzihen me 2 lugë mjaltë dhe me gjysmë gotë uji të nxehtë. Me këtë përzierje shpëlahet fyti dhe pihen disa lugë gjatë ditës. Shpëlarja e fytit duhet përsëritur katër herë në ditë, ndërsa personat me fyt tejet të ndjeshëm këtë mund ta bëjnë vetëm në mëngjes dhe në mbrëmje. E njëjta mënyrë, por në sasi më të vogël të uthullës së mollës, aplikohet edhe të fëmijët, por mbi moshën pesëvjeçare.
Qysh me përgaditë vaj kanelle?


				
			Ky vaj shërues është i thjeshtë e mund ta përdorni edhe nëse nuk keni probleme shëndetësore. 
Përbërësit:

12 shkopinj kanelle
1 gotë vaj ulliri (200 ml)
1 kavanoz prej qelqit

Mënyra e përgaditjes:

Shkopinjtë e kanellës i vendosni në kavanoz prej qelqit dhe sipër derdhni vajin e ullirit.
Sigurohuni që shkopinjtë të jenë mbuluar me vajin e ullirit, e mbyllni kavanozin dhe e lini në vend të ngrohtë
Le të qëndrojë dy deri tri javë
Përzieni çdo ditë
Pas tre javësh vajin e fituar të kanellës e hidhni në një shishe të errët dhe e ruani në vend të ftohtë.
Autor Romantik Shqiptar që Duhen Lexuar Patjetër


				
			Autor Romantik, zhanri Romancë nuk është një zhaner letrat tepër i zhvilluar në Shqipëri apo Kosovë. Megjithatë, kemi shkrimtarë që kanë shkruar vërtet libra të bukur e mbresëlënës.
Ndoshta ky zhaner nuk është për këdo (për ju e kam fjalën djema), megjithatë kjo s’do të thotë që nuk duhet t’i japim një mundësi. Në këtë artikull do t’ju përmendim disa autorë që vlejnë të lexohen e ndoshta t’ju sugjerojmë një titull nga botimet e tyre.
Brunilda Zllami – Zhanri Romancë
Brunilda Zllami shkrimtare shqiptare. Ka lindur në qytetin e Bajram Curri (Tropojë) dhe është diplomuar për mjekësi. Romanet e saj, që në fillimet e botimit të parë të saj të vitit 1996, kanë mbërtheyr lexuesin shqiptar.
Fabula, tematika, stili i veçantë, mënyra e trajtimit të problematikes, intriga, sinqeriteti dhe origjinaliteti i zgjidhjes së konflikteve në romanet e veta e vecojnë atë nga shkrimtarët e tjerë.
Një nga librat e saj që do t’ju sugjeroja të lexonit është “Dua” – botuar në vitin 2002 nga Botimet Toena. Jo, nuk zgjodha këtë libër pikërisht sepse ka titullin “Dua.” Ok, e zgjodha edhe pak me qëllim, megjithatë ia vlen ta lexoni.
Albatros Rexhaj
Albatros Rexhaj është autor shqiptar, i lindur në Prizren që aktualisht pothuajse njëkohshëm jeton dhe vepron në dy qytete, në Tiranë dhe në Prishtinë. Është shkolluar për shkrimtar të dramës teatrore dhe skenarit të filmit, ndërkaq suksesin dhe famën i ka arritur në zhanrin e prozës letrare por edhe në romancë.
Libri që do t’ju sugjeroja është “Zonja Z” – botuar nga shtëpia botuese “Pegi”, në vitin 2015. Dy heronjtë e librit flasin edhe për lodhjen që ndiejnë kur luftojnë për ta ndryshuar botën e tyre. Hasen me heshtjen gjykuese dhe moralizuese, që i përjashton dhe i bën të ndihen të vetmuar.
Flutura Açka
Flutura Açka lindi në qytetin e Elbasanit, më 1966. Është poeteshë, shkrimtare dhe botuese shqiptare. Është diplomuar për Statistikë në Fakultetin e Ekonomisë në Universitetin e Tiranës më 1988 dhe për Gjuhë-Letërsi më 2001 në Universitetin e Elbasanit.
Flutura Açka është shumë e njohur me poezinë e saj. Megjithatë, edhe proza e saj po tërheq gjithnjë e më shumë vëmendje, edhe jashtë vendit. Romani i saj “Vetmi gruaje” jo vetëm që është një romancë e goditur, por edhe është përkthyer në gjuhë të huaja.
Gjergji Mihallari
Ka lindur në qytetin e Korçës. Pas mbarimit të studimeve në Fakultetin Ekonomik te UT në vitin 1987, rikthehet me punë në qytetin e Korcës, ku vazhdon edhe sot të jetojë. Libri që do t’ju sugjeroja të lexonit shkruar nga Gjergji është “Djaloshi që vinte nga përtej detit” –  Botuar nga Ombra GVG në vitin 2019.
Libri bën fjalë për Andrean. Andreas i ishte komunikuar për të përgatitur dhe derdhur në bronz një nga veprat e tij, fituese e konkursit kombëtar. Kjo ishte hera e dytë kur do të udhëtonte përsëri për në vendin fqinj, përtej detit. Në këtë udhëtim do ta shoqëronte edhe Elena. Këtu nis rrëfimi i ngjarjes midis tyre dhe ndjenjave të përzjera midis detyrës dhe personales.
Qysh me mirëmbajtë ngjyrën e kuqe në flokë?


				
			Të gjitha ato vajza që i kanë pasur të paktën njëherë në jetë ngjyrën e kuqe e dinë sa e vështirë është për tu mirëmbajtur kjo ngjyrë.
Shumica e grave dhe vajzave që vendosin ta mbajnë këtë ngjyrë në kokën, që cilësohet si ndër më të bukurat, i lyejnë flokët shumë shpesh. Megjithatë ekspertet e flokëve kanë disa këshilla kur vije puna tek mirëmbajtja e ngjyrës së kuqe në flokë. Këto këshilla do t\’ju ndihmojnë edhe juve që ngjyra juaj e kuqe të shkëlqejë gjithmonë. Pa pasur nevoje për ngjyrosje të tepërta.
Pas ngjyrosjes mos i lani flokët 48 orë
Pasi t’i keni ngjyosur me ngjyrë të kuqe, larë dhe tharë flokët, ju nuk duhet t’i lani më ato për 48 orë. Për ngjyra të tjera zakonisht vlen rregulla e 24 orësishit. Mirëpo që e kuqja të pushojë mirë në flokët tuaja ju nuk duhet t’i lani ato për 48 orë.
Shpërlani me ujë të ftohtë
Uji i ftohët e shpërlan ngjyrën shumë më pak se uji i ngrohët. Prandaj për ta ruajtur atë provoni t’i shpërlani flokët me ujë të ftohtë. Kjo do të ndikojë në qëndrueshmërinë e ngjyrës së kuqe në kokën tuaj.
Përdorni shampon të thatë
Meqë dihet se larjet e shpeshta e shpërlajnë ngjyrën nga flokët atëherë një zgjedhje e mirë është edhe shamponi i thatë. Pa pasur nevojë t’i lani flokët me ujë e shampon shumë shpesh, ju mund të vendosni sprejin me shampon të thatë në rrënjët tuaja kohë pas kohë. Për të reduktuar lajret. Kështu i kurseni flokët nga shpërlarja e ngjyrës.
Mirëmbani flokët me maska
Varësisht nga tipi i flokut që keni, i thatë apo i yndyrshëm, i butë apo i egër, ju duhet të gjeni maskën e duhur për to. Në mënyrë që flokët të jenë të shëndetshme ju duhet t’i trajtoni ato me maska. Kësisoj edhe ngjyrat që vendosni në flokë do të kenë jetë më të gjatë dhe shkëlqim.